**PASKAIDROJUMA RAKSTS**

Madonas novada pašvaldības

2021. gada 16. februāra saistošajiem noteikumiem Nr. 5

**“Grozījumi 31.10.2018. saistošajos noteikumos Nr. 16 “Par materiālās palīdzības pabalstiem Madonas novadā””**

|  |  |
| --- | --- |
| **Paskaidrojumu raksta sadaļas** | **Norādāmā informācija** |
| 1. Projekta nepieciešamības pamatojums | Lai nodrošinātu pašvaldības autonomo funkciju un brīvprātīgo iniciatīvu izpildi, pamatojoties uz likuma “Par pašvaldībām” 43. panta trešo daļu, 2018. gada 31. oktobrī apstiprināti saistošie noteikumi Nr. 16 “Par materiālās palīdzības pabalstiem Madonas novadā”. Noteikumus paredzēts papildināt ar jaunu atbalsta veidu “pabalsts 1991. gada barikāžu dalībniekiem”, kā arī palielināt divu pabalstu apmēru. |
| 1. Īss projekta satura izklāsts | * 1. Sociālo un veselības jautājumu komitejas 2020. gada 15. septembra sēdē tika nolemts, ņemot vērā pašvaldības finansiālās iespējas, atbalstīt 1991. gada Barikāžu dalībniekus finansiāli, apmaksājot veselības pakalpojumus līdz EUR 50,00 gadā;   2. Madonas novada pašvaldība piešķir vienreizēju bērna piedzimšanas pabalstu, jaundzimušo skaits pašvaldībā samazinās, nepieciešams palielināt pabalstu jaundzimušajiem;   3. pēdējā gada laikā ir palielinājušās apbedīšanas pakalpojumu izmaksas, tāpēc būtu nepieciešams palielināt pabalstu apbedīšanas pakalpojumu apmaksai;   4. gada laikā ir palielinājies pabalsta mājokļa pielāgošanai skaits un apmērs. Veicot tirgus izpēti un iesniedzot vismaz trīs pretendentu piedāvājumus, būtu iespēja izvēlēties klientam izdevīgāko un lētāko pakalpojuma sniedzēju vides pielāgošanas veikšanai, tāpēc ir ierosinājums papildināt saistošo noteikumu punktu. |
| 1. Informācija par plānoto projekta ietekmi uz pašvaldības budžetu | Prognozējams, ka saistošo noteikumu īstenošana palielinās pašvaldības izdevumus materiālajai palīdzībai iedzīvotājiem, jo palielināti piešķiramo pabalstu apmēri un palielināsies pabalstu saņēmēju mērķgrupa. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi šo jomu neskar. |
| 1. Informācija par administratīvajām procedūrām | Līdzšinējās administratīvās procedūras Saistošie noteikumi nemaina. |
| 1. Informācija par konsultācijām ar privātpersonām | Saistošo noteikumu projekts ar paskaidrojumu rakstu publicēts Madonas novada pašvaldības interneta mājaslapā. |

Domes priekšsēdētājs A.Lungevičs